[{"text_idx": "#000000", "text": "GOHIRIOAiladdysgu: y celfyddydau a chyfiawnder cymdeithasol"}, {"text_idx": "#000001", "text": "Oherwydd amgylchiadau annisgwyl, rydym wedi gohirio \u2018Ail-addysg: y celfyddydau a chyfiawnder cymdeithasol gydag Abu-Bakr Madden Al-Shabazz,\u2019 a drefnwyd ar gyfer 11 Tachwedd. Mae\u2019n ddrwg gennym am unrhyw anghyfleustra. Rydym wedi ymrwymo i gynnal y sgwrs hon a byddwn yn cyhoeddi digwyddiad yn y dyfodol pan fyddwn yn gallu."}, {"text_idx": "#000003", "text": "Gan ddefnyddio fel man cychwyn yr ymrwymiad i gynnwys Cymunedau, Cyfraniadau a Chynefin Pobl Dduon, Asiaidd a Lleiafrifoedd Ethnig yn y cwricwlwm newydd i Gymru, bydd y digwyddiad hwn yn pwyso a mesur y ffyrdd y gall y celfyddydau mynegiannol lywio arloesedd ym mhob pwnc. Byddwn yn ystyried enghreifftiau pendant o sut i fynegi ac archwilio\u2019r hanesion hyn, a sut i annog sgyrsiau a dysgu am hil, braint a hiliaeth systemig. Bydd y panel yn edrych ar bwysigrwydd ymwreiddio lles a gofal yn yr arferion hyn, gan ddechrau meddwl am y dulliau addysgol creadigol y dylen ni geisio eu creu ar gyfer yr 22ain ganrif."}, {"text_idx": "#000005", "text": "Mae\u2019r sgwrs hon wedi\u2019i llunio ar gyfer gweithwyr proffesiynol sy\u2019n gweithio mewn ysgolion, colegau, prifysgolion ac o fewn y sector celfyddydau."}, {"text_idx": "#000008", "text": "Mae Yasmin Begum yn awdur ac ymgyrchydd yn ei thref enedigol yn y De. Mae\u2019n gweithio i Honno, gwasg menywod Cymru, ac i Oscar Bright, yr w\u0302yl ffilm. Mae ganddi ddiddordeb brwd mewn dadgoloneiddio, ffilm ac ymgysylltu diwylliannol yn y celfyddydau."}, {"text_idx": "#000009", "text": "Mae Ali Eisa(g.1987) yn artist ac yn addysgwr yn Llundain. Mae\u2019n gyd-sylfaenydd Lloyd Corporation, prosiect cydweithredol hirdymor gyda\u2019r artist Sebastian Lloyd Rees. Ali yw\u2019r Rheolwr Dysgu a Chyfranogiad yn Autograph, elusen celfyddydau gweledol sy\u2019n cefnogi ffotograffiaeth a ffilm sy\u2019n archwilio materion hunaniaeth, cynrychiolaeth a chyfiawnder cymdeithasol. Gyda dros ddeng mlynedd o brofiad mewn celfyddydau cymunedol a gwaith ieuenctid, mae Ali\u2019n datblygu ac yn hwyluso prosiectau cyfranogol, gyda diddordeb arbennig mewn materion hawliau dynol, grymuso a mynediad i bobl o gefndiroedd sydd wedi\u2019u hymyleiddio\u2019n sylweddol gan gynnwys ffoaduriaid ifanc a cheiswyr lloches, pobl niwroamrywiol a phobl anabl. Mae Ali\u2019n ddarlithydd mewn BA Celfyddyd Gain ym Mhrifysgol Goldsmiths ac mae wedi bod yn ddarlithydd gwadd mewn sefydliadau celfyddydol yn y DU gan gynnwys UAL, y Coleg Brenhinol, yr Academi Frenhinol, Middlesex, Prifysgol Dwyrain Llundain."}, {"text_idx": "#000010", "text": "Mae Damali Ibreck yn addysgwr, cynhyrchydd, cydweithredwr, ymchwilydd creadigol a chyfarwyddwr yng ngogledd Llundain ac mae o dras Dwyrain Affrica a\u2019r Alban. Mae Damali\u2019n gweithio mewn partneriaeth a\u0302 chymunedau, ysgolion, artistiaid, cynghorau a sefydliadau i greu prosiectau uchelgeisiol sy\u2019n gweithio tuag at ymwreiddio newid a galluogi gwell mynediad ar draws celf weledol gyfoes ac addysg gelf. Mae hi\u2019n gyn guradur dysgu a lles yn iniva hefyd (Sefydliad y Celfyddydau Gweledol Rhyngwladol) lle bu\u2019n arwain, datblygu a chyflwyno\u2019r elfen addysg am bedair blynedd."}, {"text_idx": "#000011", "text": "Cymerwch ran yn ein harolwg a rhowch wybod i ni beth yw eich barn?"}]